Den Vest-Sjællandske Avis, 1819-10-26
Følgende vare den Tydske Forbundsforsamlings eenstemmige Beslutninger i dets 35te Møde den 22de September: At 1) Forbundstaterne, naar deres Møder igien blive aabnede, have at afgive deres Erklæringer over en passende Fortolkning og Oplysning af den 13de Artikel af Forbundsakten, i Overeensstemmelse med det Monarkiske Princip og for at opretholde Forbundsforeningen. 2) At saalænge, indtil en definitiv Executionsorden kan blive bragt i Stand ved de videre Beraadslagninger, som man har i Sinde at foretage, til en nødvendig Haandhævelse og Udførelse at de Beslutninger og fornødne Forholdsregler, som maae fattes for den indre Sikkerhed i Forbundet ifølge den 2den Artikel af Forbundsakten, skal indtil videre, indføres en provisorisk Executionsorden efter det forelagte Udkast. 3) At med Forbeholdenhed af Forbundsdagens videre Raadslagninger til fra Grunden af at forbedre det samtlige Skole- og Universitetsvæsen, skulle deres Mangler strax og foreløbigen afhielpes ved at gribe til provisoriske Forholdsregler, og det forelagte Udkast indtil videre antages. 4) At til det nødvendige Overopsyn over trykte Skrifter, og til at forebygge de Misbrug, som komme deraf, med Hensyn til Tidender, og Tids- og Flyveskrifter, skulle der almindelig indføres en provisorisk lovlig Foranstaltning efter det udarbeidede Udkast. 5) At en Central Authoritet skal, paa Forbundets Valg, efter det forelagte Lovudkast ansættes og organiseres, for udelukkende at undersøge de revolutionaire Foretagender, som for nærværende Tid ere opdagede i flere Forbunds stater. - Samtlige Forbundets Lov-Beslutninger skulde strax efter deres nærmere Jndhold sættes i Anvendelse og Udøvelse i alle Forbundstater. – Disse Beslutninger, som ere tagne i Følge saare vidtløftige Forhandlinger vise hvor levende Tydsklands Regentere føle den revolutionnaire Aands farlige Udbredelse blandt de Tydske Nationer, og hvor nødvendigt de finde det at være, at der uopholdelig tages alvorlige Forholdsregler derimod, og de enkelte Staters Regieringer lægge allerede en stor Energie for Dagen i deres respective Lande, med Hensyn til de af Forbunds-Forsamlingen tagne Beslutninger; saaledes har Kongen af Preussen udvalgt den bekiendte Modstander af det demagogiske Uvæsen i Tydskland Hr. v. Camptz til Medlem af Undersøgelses-Commissionen, i Maintz; Professor Theologi de Wette i Berlin og Doctor Førster, som er Lærer ved Militairskolen i denne Stad have faaet deres Afskeed. De Wettee har nyelig udgivet et Skrift under den Titel: Synd imod den Hellig Aand, hvori han lader denne træde op, som Tidens Aand, og hvori til Slutningen alle de blive truede med Jld og Sværd, som ikke troe paa den Den bekiendte Demagog Gørres, Directeur for Gymnastet i Coblentz har udgivet et Skrift under Titel: af Tydskland og Revolutionen; det blev supprimeret af den Preussiske Regiering; men den største Deel af Oplaget var allerede bragt til Frankfurt og er bleven bortsolgt i et Øieblik. Der er lagt Beslag paa en Deel Exemplarer af hans Værk, som bleve forefundne hos en Boghandler i Berlin; Gørres selv har forladt Coblenz og begivet sig til Frankfurt, man betragter det, som en Flugt for at undgaae Arrest. Den bekiendte Geheime-Justitsraad Martin fra Jena, som har aflagt et Besøg i Heidelberg med sin Familie, er bleven forviist fra de Badenske Lande. – Den Russiske Keiser havde udnævnet Criminel-Dommerren Doctor Snell fra Dillenburg i det Nassauiske til Professor ved Universitet i Dorpat; men da Keiseren erfarede, at han havde været under Anklage i det Nassauiske for Deeltagelse i Tidsalderens uroelige Foretagender, saa gav han ham sin Afskeed; hvorved han dog lod ham udbetale et Aars fulde Gage med 5000 Rubler og lod ham give 200 Ducater i Reisepenge. – De strenge Forholdsregler som nu tages have en kiendelig Virkning paa Avisskriveriet. Coureren af Nederrihen, som udgives i Cleve, er hørt op; Doct. Lindner har erklæret, at han ikke indtil videre agter at fortsætte sit Tidsskrift: Tribunen. Udgiveren af de Rhinske Blade Hr. Weitzel har meldet, at han frasiger sig Redactionen, saalænge de nærværende Forhold vare ved. - Udgiveren af den Mainzer Tidende har bedet om, at man ikke vil sende ham andre Stykker til Jndrykkelse i sit Blad end saadanne som ikke gaae udenfor hvad der nu kan være tilladeligt at skrive; derimod udkommer en nye Tydsk Journal i Brüssel, kaldet Sommerfuglen, som formodentlig vil blive det samme for Tydskland, hvad Journalen le Vrai liberal har nu saalænge været for Frankerige. - Kongen af Würtemberg har sat alle Tidsskrifter i sit Rige under Censur. – Churfyrsten af Hessen har udstædet en Proclamation, hvori han siger, at han vel ikke troer, at nogen af hans Undersaattere have deeltaget i de Uroeligheder, som finde Sted i Tydskland; men skulde nogen findes at være skyldig deri, saa vil han erklære dem uværdige til at bære en Hessers Navn, udstøde dem af sit Folk og erklære dem for at have mistet deres borgerlige Rettigheder, og at han tillige, efter den Aftale, som er giort imellem de Tydske Regieringer, er villig til at lade de Personer, som ere satte under Anklage bringes til Forbundfæstningen i Mainz, for der at blive forhørte af den dertil nedsatte almindelige Commission. Uroelighederne i Hessen-Darmstadt brød ud i Anledning af en Embedsmand ved Navn Bogens Arre station i Michelstedt, hvor Jndvaanerne havde erklæret, at de kun ville betale en tredie Deel af Skatterne og havde forlangt, at en Constitution skulde uophørlig indføres. Jndvaanerne vilde befrie ham med Magt og Militairen maatte rykke ind. Man seer forresten af Forbundsforsamlingens Forhandlinger, og de i samme fremsatte Yttringer, at den virkelig antager Tilværelsen af en virksom og udstrakt Forbindelse i Tydskland, ikke allene for at udbrede fanatiske, for Staterne farlige revolutionnaire Lærdomme; men selv for at sætte dem i Udøvelse, og at der allerede gives saamange og vigtige Documenter til at bevise det, at man ikke kan drage det i Tvivl. Den provisoriske Beslutning som er tagen for at sætte Universiteterne under det behørige Tilsyn, gaaer ud paa at der ved hvert Universitet skal ansættes en Person fra Statens Side forsynet med tilstrækkelig Fuldmagt til at vaage over Professorernes og Studenternes Forhold, at Forbunds=Regieringerne indgaae den indbyrdes Forpligtelse til hinanden: at den Academiske Lærer, som den ene Regiering afsætter, skal ikke blive ansat af nogen af de andre; at alle Studenter-Forbindelser, og især det saakaldte almindelige Burscheskab blive paa det strengeste forbudte, og Regieringerne forpligte sig mod hinanden til, aldrig at betroe et Embede til nogen Studerende, som handler derimod; ingen Studerende, som forviises fra et Universitet k. v. modtages paa et andet. Ligeledes blive de strengeste Forholdsregler tagne af alle Forbundstater i Forening med hinanden til at forebygge Misbrugen af Trykkefriheden; hvorved de som giøre sig skyldige der underkastes de alvorligste Straffe.